
	Nr. 4c-13/286 

	Nr. 4c-2/451


Bucureşti, 21.06.2022 

PLx. 198/2022

BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege privind stabilirea unor măsuri referitoare la executarea sancţiunilor contravenţionale aplicate în temeiul art.4 alin.(1) din Ordonanţa de urgenţă a Guvernului nr.129/2021 privind implementarea formularului digital de intrare în România, trimis Comisiei pentru buget, finanțe și bănci și Comisiei juridice, de disciplină și imunități, pentru dezbatere pe fond, prin adresa nr.PLx.198/2022, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
	PREȘEDINTE,
	PREȘEDINTE,

	
	

	Laura-Cătălina VICOL-CIORBĂ
	Bogdan-Iulian HUȚUCĂ

Bucureşti, 21.06.2022 

PLx. 198/2022

RAPORT COMUN
asupra proiectului de Lege privind stabilirea unor măsuri referitoare la executarea sancţiunilor contravenţionale aplicate în temeiul art.4 alin.(1) din Ordonanţa de urgenţă a Guvernului nr.129/2021 privind implementarea formularului digital de intrare în România
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru buget, finanţe şi bănci au fost sesizate pentru dezbatere pe fond, cu proiectul de Lege privind stabilirea unor măsuri referitoare la executarea sancţiunilor contravenţionale aplicate în temeiul art.4 alin.(1) din Ordonanţa de urgenţă a Guvernului nr.129/2021 privind implementarea formularului digital de intrare în România.
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La întocmirea raportului s-au avut în vedere avizele favorabile ale Consiliului Economic și Social, Consiliului Legislativ, Comisiei pentru drepturile omului, culte şi problemele minorităţilor naţionale și Comisiei pentru egalitatea de şanse pentru femei şi bărbaţi. 
Proiectul de Lege are ca obiect de reglementare anularea amenzilor aplicate pentru necompletarea formularului digital de intrare în Romania (PLF) şi returnarea tuturor sumelor încasate de către stat din plata parţială sau totală a amenzilor. 

În conformitate cu prevederile art.62 și 64 din Regulamentul Camerei Deputaţilor, republicat, cu modificările și completările ulterioare, membrii Comisiei pentru buget, finanțe și bănci și cei ai Comisiei juridice, de disciplină și imunități au examinat proiectul de Lege menţionat mai sus, în şedinţe separate. 

Membrii Comisiei pentru buget, finanțe și bănci au examinat proiectul de Lege în ședința din data de 7 iunie 2022, iar cei ai Comisiei juridice, de disciplină și imunități au examinat proiectul de Lege în ședința din data de 10 mai 2022 și 21 iunie 2022. La ședințele comisiilor, deputații și-au înregistrat prezența conform listelor de prezență.
La ședința Comisiei pentru buget, finanțe și bănci a participat, în calitate de invitat, domnul Attila Gyorgy – secretar de stat în cadrul Ministerului Finanțelor. 

În urma examinării proiectului de lege şi a opiniilor exprimate, deputații celor două comisii au hotărât cu unanimitate de voturi, să propună plenului Camerei Deputaţilor, un raport comun de adoptare a proiectului de Lege privind stabilirea unor măsuri referitoare la executarea sancţiunilor contravenţionale aplicate în temeiul art.4 alin.(1) din Ordonanţa de urgenţă a Guvernului nr.129/2021 privind implementarea formularului digital de intrare în România, cu amendamente admise prezentate în Anexa nr.1 și amendamente respinse prezentate în Anexa nr.2.

În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Laura-Cătălina VICOL-CIORBĂ 
	PREȘEDINTE,
Bogdan-Iulian HUȚUCĂ

	SECRETAR,

László-Zsolt LADÁNYI 
	SECRETAR,

Iulius-Marian FIRCZAK 


	Şef serviciu

Andrada Armencea

	Şef serviciu

Giorgiana Ene



	Consilier parlamentar

Andreea Sârbu
	Consilier parlamentar

Alexandra Nistor


Anexa nr.1
AMENDAMENTE ADMISE

	Nr

crt.
	Text adoptat de Senat
	Text propus

(autorul amendamentelor)
	Motivarea amendamentelor

	1.
	Titlul legii

LEGE 

privind stabilirea unor măsuri referitoare la executarea sancţiunilor contravenţionale aplicate în temeiul art.4 alin.(1) din Ordonanţa de urgenţă a Guvernului nr.129/2021 privind implementarea formularului digital de intrare în România
	LEGE

privind stabilirea unor măsuri referitoare la executarea sancţiunilor contravenţionale aplicate în temeiul art.4 alin.(1) din OUG nr.129/2021 privind implementarea formularului digital de intrare în România, abrogată prin OUG nr.22/2022 pentru abrogarea Ordonanţei de urgenţă a Guvernului nr. 129/2021 privind implementarea formularului digital de intrare în România
Autor amendament: deputat Laura Cătălina Vicol-Ciorbă, grup parlamentar PSD 
	

	2.
	Art.l.- Amenzile contravenţionale aplicate în baza art.4 alin.(l) din Ordonanţa de urgenţă a Guvernului nr.129/2021 privind implementarea formularului digital de intrare în România, cu modificările şi completările ulterioare, neachitate până la data intrării în vigoare a prezentei legi, nu se mai execută.
	Art.l.-  Amenzile contravenţionale aplicate în temeiul art.4 alin.(l) din Ordonanţa de urgenţă a Guvernului nr.129/2021 privind implementarea formularului digital de intrare în România, abrogată prin OUG nr.22/2022, neachitate până la data intrării în vigoare a prezentei legi, se anulează și se scad din evidențele organelor de executare.

Autor: membrii Comisiei pentru buget, finanțe și bănci
	

	3.
	Art.2.- Sumele de bani achitate până la data intrării în vigoare a prezentei legi, ca urmare a aplicării amenzilor contravenţionale în temeiul art.4 alin.(l) din Ordonanţa de urgenţă a Guvernului nr.129/2021, cu modificările şi completările ulterioare, se restituie la cerere, contravenienţilor, în termen de 60 de zile de la data formulării cererii.
	Art.2.- Sumele de bani achitate până la data intrării în vigoare a prezentei legi, reprezentand amenzi contravenţionale aplicate în temeiul  art.4 alin.(l) din Ordonanţa de urgenţă a Guvernului nr.129/2021, abrogată prin OUG nr.22/2022, se restituie la cererea contravenientului depusă la organul fiscal  de executare competent în termen de 90 de zile de la data intrării în vigoare a ordinului ministrului prevăzut la art.3.

Autor: membrii Comisiei pentru buget, finanțe și bănci
	

	4. 
	Art.3.- în termen de 15 zile de la data intrării în vigoare a prezentei legi, Ministerul Finanţelor stabileşte procedura de restituire către persoanele sancţionate a sumelor de bani prevăzute la art.2.
	 Art.3.- În termen de 15 zile de la data intrării în vigoare a prezentei legi, Ministerul Dezvoltarii, Lucrarilor Publice si Administratiei , stabileşte prin ordin al ministrului, procedura de restituire, de către organele fiscale locale, a  sumelor de bani prevăzute la art.2.
Autor: membrii Comisiei pentru buget, finanțe și bănci
	

	5. 
	Art.4.- Prezenta lege intră în vigoare în prima zi a lunii următoare celei în care se publică în Monitorul Oficial al României, Partea I, dar nu mai devreme de 3 zile de la data publicării.
	Se elimină.
Autori: membrii Comisiei juridice, de disciplină și imunități
	


Anexa nr.2

AMENDAMENTE RESPINSE
	Nr

crt.
	Text adoptat de Senat
	Text propus

(autorul amendamentelor)
	Motivare 

1.admitere

2.respingere
	Camera decizională

	1. 
	Art.l.- Amenzile contravenţionale aplicate în baza art.4 alin.(l) din Ordonanţa de urgenţă a Guvernului nr.129/2021 privind implementarea formularului digital de intrare în România, cu modificările şi completările ulterioare, neachitate până la data intrării în vigoare a prezentei legi, nu se mai execută.
	Art.l.- Sumele neachitate cu titlu de amendă contravenţională aplicată în baza art.4 alin.(l) din Ordonanţa de urgenţă a Guvernului nr.129/2021 privind implementarea formularului digital de intrare în România, abrogată prin OUG nr.22/2022, neachitate până la data intrării în vigoare a prezentei legi, nu se mai execută.

Autor amendament: deputat Laura Cătălina Vicol-Ciorbă, grup parlamentar PSD 


	1.

2.respins prin vot
	Camera Deputaţilor

	2. 
	Art.2.- Sumele de bani achitate până la data intrării în vigoare a prezentei legi, ca urmare a aplicării amenzilor contravenţionale în temeiul art.4 alin.(l) din Ordonanţa de urgenţă a Guvernului nr.129/2021, cu modificările şi completările ulterioare, se restituie la cerere, contravenienţilor, în termen de 60 de zile de la data formulării cererii.
	Art.2.- Sumele de bani achitate până la data intrării în vigoare a prezentei legi, ca urmare a aplicării amenzilor contravenţionale în temeiul art.4 alin.(l) din Ordonanţa de urgenţă a Guvernului nr.129/2021, abrogată prin OUG nr.22/2022, se restituie ca urmare a înregistrarii unei cereri formulate în termen de 30 de zile de la data intrării in vigoare a prezentei legi.

Autor amendament: deputat Laura Cătălina Vicol-Ciorbă, grup parlamentar PSD
	1.

2.respins prin vot
	Camera Deputaţilor

